title: Sklep Komisije z dne 28. avgusta 2006 o sklenitvi sporazuma med japonsko vlado in Evropsko skupnostjo za atomsko energijo o sodelovanju pri miroljubni uporabi atomske energije

text:
               6.2.2007

               SL

               Uradni list Evropske unije

               L 32/64

         SKLEP KOMISIJE
   z dne 28. avgusta 2006
   o sklenitvi sporazuma med japonsko vlado in Evropsko skupnostjo za atomsko energijo o sodelovanju pri miroljubni uporabi atomske energije
   (2007/58/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Sklepa Sveta z dne 27. februarja 2006 o odobritvi sklenitve sporazuma, ki ga je dosegla Komisija, med japonsko vlado in Evropsko skupnostjo za atomsko energijo o sodelovanju pri miroljubni uporabi atomske energije,
   ob upoštevanju, da je treba odobriti sporazum med japonsko vlado in Evropsko skupnostjo za atomsko energijo o sodelovanju pri miroljubni uporabi atomske energije–
   SKLENILA:
   Člen 1
   V imenu Evropske skupnosti za atomsko energijo se odobri sporazum med japonsko vlado in Evropsko skupnostjo za atomsko energijo o sodelovanju pri miroljubni uporabi atomske energije.
   Besedilo sporazuma je priloženo temu sklepu.
   Člen 2
   Komisar za energetiko opravi notifikacijo v imenu Skupnosti v skladu s členom 17(1) Sporazuma.

      V Bruslju, 28. avgust 2006.

            Za Komisijo

         Andris PIEBALGS

            Član Komisije


title: 2014/233/EU: Sklep Sveta z dne 14. aprila 2014 o spremembi Sklepa 2013/488/EU o varnostnih predpisih za varovanje tajnih podatkov EU

text:
               26.4.2014

               SL

               Uradni list Evropske unije

               L 125/72

         SKLEP SVETA
   z dne 14. aprila 2014
   o spremembi Sklepa 2013/488/EU o varnostnih predpisih za varovanje tajnih podatkov EU

      (2014/233/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 240(3) Pogodbe,
   ob upoštevanju Sklepa Sveta 2009/937/EU z dne 1. decembra 2009 o sprejetju Poslovnika Sveta (1) in zlasti člena 24 Sklepa,
   ob upoštevanju naslednjega:

               (1)

               Dodatek B k Sklepu Sveta 2013/488/EU (2) vsebuje preglednico enakovrednih stopenj tajnosti.

               (2)

               Združeno kraljestvo je generalni sekretariat Sveta uradno obvestilo o spremembah stopenj tajnosti.

               (3)

               Zato je treba ustrezno spremeniti Sklep 2013/488/EU –

         SPREJEL NASLEDNJI SKLEP:
   Člen 1
   Dodatek B k Sklepu 2013/488/EU se nadomesti z besedilom iz Priloge k temu sklepu.
   Člen 2
   Ta sklep začne veljati na dan objave.

      V Luxembourgu, 14. aprila 2014

            Za Svet

            Predsednik

         A. TSAFTARIS

      (1)  UL L 325, 11.12.2009, str. 35.

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      PRILOGA

         „Dodatek B

            ENAKOVREDNE STOPNJE TAJNOSTI

         EU | TRÈS SECRET UE/EU TOP SECRET | SECRET UE/EU SECRET | CONFIDENTIEL UE/EU CONFIDENTIAL | RESTREINT UE/EU RESTRICTED |
         Belgija | Très Secret (Loi 11. 12. 1998) Zeer Geheim (Wet 11. 12. 1998) | Secret (Loi 11. 12. 1998) Geheim (Wet 11. 12. 1998) | Confidentiel (Loi 11. 12. 1998) Vertrouwelijk (Wet 11. 12. 1998) | opomba (1) spodaj |
         Bolgarija | Cтpoгo ceкретно | Ceкретно | Поверително | За служебно ползване |
         Češka | Přísně tajné | Tajné | Důvěrné | Vyhrazené |
         Danska | YDERST HEMMELIGT | HEMMELIGT | FORTROLIGT | TIL TJENESTEBRUG |
         Nemčija | STRENG GEHEIM | GEHEIM | VS (2) – VERTRAULICH | VS – NUR FÜR DEN DIENSTGEBRAUCH |
         Estonija | Täiesti salajane | Salajane | Konfidentsiaalne | Piiratud |
         Irska | Top Secret | Secret | Confidential | Restricted |
         Grčija | Άκρως Απόρρητο (okrajšava: ΑΑΠ) | Απόρρητο (okrajšava: ΑΠ) | Εμπιστευτικό (okrajšava: ΕΜ) | Περιορισμένης Χρήσης (okrajšava: ΠΧ) |
         Španija | SECRETO | RESERVADO | CONFIDENCIAL | DIFUSIÓN LIMITADA |
         Francija | Très Secret Défense | Secret Défense | Confidentiel Défense | opomba (3) spodaj |
         Hrvaška/VRLO TAJNO/TAJNO/POVJERLJIVO/OGRANIČENO
         Italija | Segretissimo | Segreto | Riservatissimo | Riservato |
         Ciper | Άκρως Απόρρητο (okrajšava: ΑΑΠ) | Απόρρητο (okrajšava: ΑΠ) | Εμπιστευτικό (okrajšava: ΕΜ) | Περιορισμένης Χρήσης (okrajšava: ΠΧ) |
         Latvija | Sevišķi slepeni | Slepeni | Konfidenciāli | Dienesta vajadzībām |
         Litva | Visiškai slaptai | Slaptai | Konfidencialiai | Riboto naudojimo |
         Luksemburg | Très Secret Lux | Secret Lux | Confidentiel Lux | Restreint Lux |
         Madžarska | Szigorúan titkos! | Titkos! | Bizalmas! | Korlátozott terjesztésű! |
         Malta | L-Ogħla Segretezza | Sigriet | Kunfidenzjali | Ristrett |
         Top Secret | Secret | Confidential | Restricted (4)

         Nizozemska | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Avstrija | Streng Geheim | Geheim | Vertraulich | Eingeschränkt |
         Poljska | Ściśle tajne | Tajne | Poufne | Zastrzeżone |
         Portugalska | Muito Secreto | Secreto | Confidencial | Reservado |
         Romunija | Strict secret de importanță deosebită | Strict secret | Secret | Secret de serviciu |
         Slovenija | STROGO TAJNO | TAJNO | ZAUPNO | INTERNO |
         Slovaška | Prísne tajné | Tajné | Dôverné | Vyhradené |
         Finska | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Švedska (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Združeno kraljestvo | UK TOP SECRET | UK SECRET | opomba (6) spodaj| UK OFFICIAL-SENSITIVE

         (1)  ‚Diffusion Restreinte/Beperkte Verspreiding‘ ni stopnja tajnosti v Belgiji. Belgija s podatki ‚RESTREINT UE/EU RESTRICTED‘ dela in jih varuje na način, ki ni manj strog od standardov in postopkov iz varnostnih predpisov Sveta Evropske unije.

         (2)  Nemčija: VS = Verschlusssache.

         (3)  Francija v svojem nacionalnem sistemu ne uporablja stopnje tajnosti ‚RESTREINT‘. Francija s podatki stopnje ‚RESTREINT UE/EU RESTRICTED‘ ravna in jih varuje na način, ki ni manj strog od standardov in postopkov iz varnostnih predpisov Sveta Evropske unije.

         (4)  Za Malto se lahko malteške in angleške oznake uporabljajo izmenično.

         (5)  Švedska: oznake stopenj tajnosti v zgornji vrstici uporabljajo obrambni organi, tiste iz spodnje vrstice pa drugi organi.

         (6)  Združeno kraljestvo v svojem nacionalnem sistemu več ne uporablja stopnje tajnosti ‚UK CONFIDENTIAL‘. Združeno kraljestvo s tajnimi podatki ‚CONFIDENTIEL UE/EU CONFIDENTIAL‘ ravna in jih varuje v skladu z varnostnimi zahtevami za stopnjo ‚UK SECRET‘.“


title: Sklep Sveta z dne 18. septembra 2006 o imenovanju člana svetovalnega odbora Agencije za oskrbo Euratom

text:
               6.10.2006

               SL

               Uradni list Evropske unije

               C 241/1

      SKLEP SVETA

   z dne 18. septembra 2006
   o imenovanju člana svetovalnega odbora Agencije za oskrbo Euratom
   (2006/C 241/01)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1),
   ob upoštevanju Sklepa Sveta z dne 12. julija 2005 o imenovanju članov Svetovalnega odbora Agencije za oskrbo Euratom (2),
   ob upoštevanju mnenja Komisije,
   ob upoštevanju naslednjega:

               (1)

               Mesto člana zgoraj omenjenega odbora ostaja nezasedeno za Avstrijo.

               (2)

               To izpraznjeno mesto je zato treba zapolniti.

               (3)

               Avstrijska vlada je 1. decembra 2005 podala predlog za imenovanje —

         SKLENIL:
   Edini člen
   Ga. Christine GÖSTL se imenuje za članico Svetovalnega odbora Agencije za oskrbo Euratom za preostanek mandata odbora, tj. do 28. marca 2007.

      V Bruslju, 18. septembra 2006.

            Za Svet

            Predsednik

         J. KORKEAOJA

      (1)  UL 27, 6.12.1958, str. 534/58. Statuti, kakor so bili nazadnje spremenjeni s Sklepom 95/1/ES/Euratom/ESPJ (UL L 1, 1.1.1995, str. 1).

      (2)  UL C 178, 20.7.2005, str. 1.


title: 2008/503/ES: Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VI, Evropski ekonomsko-socialni odbor

text:
               15.7.2008

               SL

               Uradni list Evropske unije

               L 187/64

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja splošnega proračuna Evropske unije za proračunsko leto 2005, Oddelek VI, Evropski ekonomsko-socialni odbor
   (2008/503/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – zvezek I (C6-0469/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0110/2007),

               1.

               podeli generalnemu sekretarju Evropskega ekonomsko-socialnega odbora razrešnico glede izvrševanja proračuna za proračunsko leto 2005;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti in Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).
    ---documentbreak---

               15.7.2008

               SL

               Uradni list Evropske unije

               L 187/65

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2005, Oddelek VI, Evropski ekonomsko-socialni odbor
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – Zvezek I (C6-0469/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0110/2007),

               1.

               ugotavlja, da je Evropski ekonomsko-socialni odbor leta 2005 imel na voljo odobritve za prevzem obveznosti v znesku 106 880 105,67 EUR, stopnja izkoriščenosti pa je dosegla 94,99 %;

               2.

               ugotavlja, da računovodski izkazi Evropskega ekonomsko-socialnega odbora od uvedbe računovodstva na podlagi nastanka poslovnih dogodkov, ki je začelo veljati 1. januarja 2005, razkrivajo negativen poslovni izid 3 811 889,47 EUR (primanjkljaj) ter enaka zneska za sredstva in obveznosti (168 387 721,19 EUR);

               3.

               ugotavlja dejstvo, navedeno v pripombi Evropskega računskega sodišča v odstavku 10.16 letnega poročila za leto 2005, da so kljub vzpostavitvi enote v letu 2005, pristojne za usklajevanje finančnih in pogodbenih dejavnosti v skupnih službah Evropskega ekonomsko-socialnega odbora in Odbora regij, še vedno bile prisotne nekatere pomanjkljivosti v zvezi z operativnim upravljanjem nekaterih postopkov javnih naročil in usklajevanja med novo enoto in delovnimi enotami, ki niso bili jasno opredeljeni;

               4.

               opozarja, da je Evropski ekonomsko-socialni odbor leta 2005 začel razpravo s Komisijo o prevzemu pisarniških prostorov v Van Maerlantovi stavbi; prav tako ugotavlja, na podlagi odgovora Evropskega ekonomsko-socialnega odbora v zvezi s potrebami glede pisarniških prostorov Evropskega ekonomsko-socialnega odbora/Odbora regij, da ti dve instituciji po širitvi v Van Maerlantovo stavbo ne pričakujeta, da bosta v prihodnjih letih potrebovali dodatne prostore;

               5.

               pozdravlja dejstvo, da so od leta 2004 vsa plenarna zasedanja Evropskega ekonomsko-socialnega odbora potekala v prostorih Evropskega parlamenta;

               6.

               iz poročila o dejavnosti Evropskega ekonomsko-socialnega odbora ugotavlja, da je njegovo tajništvo pozvalo zadevne finančne udeležence in skupino kvestorjev, da preučijo določitev preglednejšega postopka za povračilo potnih stroškov ter plačilo nadomestila za potne stroške in dnevnic, zlasti v primerih, ki niso izrecno predvideni v pravilih;

               7.

               ugotavlja, da je Evropski ekonomsko-socialni odbor po belgijskem kazenskem postopku zoper nekdanjega člana Evropskega ekonomsko-socialnega odbora v zvezi s potnimi stroški (na katerega se sklicuje četrti odstavek resolucije Parlamenta o razrešnici z dne 27. aprila 2006 (6)) vložil civilno odškodninsko tožbo ter da bo belgijsko sodišče po pričakovanjih razglasilo sodbo sredi leta 2007;

               8.

               z zanimanjem ugotavlja, da se generalni sekretar in notranji revizor redno srečujeta vsak teden ob istem času, kar notranjemu revizorju omogoča spremljanje dejavnosti in dogodkov v instituciji, generalnemu sekretarju pa zagotavlja, da čim bolj upošteva pripombe notranjega revizorja;

               9.

               ugotavlja, da se Evropski ekonomsko-socialni odbor in Odbor regij zdaj odločata, ali bosta še naprej upravljala nekatere skupne dejavnosti prek skupnih služb in, če jih bosta, kakšno mora biti prihodnje sodelovanje;

               10.

               ugotavlja, da mora upravno sodelovanje med Odborom regij in Evropskim ekonomsko-socialnim odborom koristiti obema in biti finančno ugodno za evropske davkoplačevalce; vztraja, da mora vsaka nova struktura upravnega sodelovanja med odboroma ustvariti finančne koristi; zahteva, da odbora najdeta način za nadaljevanje vzpostavljenega upravnega sodelovanja;

               11.

               ugotavlja, da Odbor regij in Evropski ekonomsko-socialni odbor nekatere skupne dejavnosti upravljata prek skupnih služb (prevajanje, tiskanje, stavbe, varnost, knjižnica, javna naročila, strežba, vratarska služba, zdravstvena služba, vozila in vozniki, IT itd.) in da je bil sporazum o njunem sodelovanju nedavno podaljšan za 6 mesecev (z možnostjo podaljšanja za nadaljnjih 6 mesecev), dokler ne bo sprejeta odločitev, ali naj se takšno sodelovanje nadaljuje tudi v prihodnje;

               12.

               poziva Odbor regij in Evropski ekonomsko-socialni odbor, da ob upoštevanju občutnih razlik v ugotovitvah poročil skupnih služb in dveh zunanjih strokovnjakov Odbora regij izvedeta skupno analizo, ki bo temeljila na ustreznih merilih, če je potrebno s pomočjo Računskega sodišča, o natančnih stroških, koristih in prihrankih, ki izhajajo iz sodelovanja, ter do 31. oktobra 2007 pristojnemu odboru predložita rezultate preiskave.

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (6)  UL L 340, 6.12.2006, str. 41.